კანელურა
კანელურა, კედელღარი (ფრანგ. cannelure — „ღარი“) — სვეტის ან პილასტრის ტანზე ამოღებული ვერტიკალური ღარაკი, აგრეთვე ჰორიზონტალური ღარაკები იონიური ბაზისის ლილვზე. ერთმანეთისაგან გამოიყოფა ან წამახვილებული ნაწიბურებით (დორიული სვეტი), ანდაც ბრტყელი ზღუდარით (იონიური სვეტი). კანელურები სვეტის ზედაპირზე სინათლისა და ჩრდილის ხაზების თანაშეზომილი განაწილების საშუალებას იძლევა, მისი წყალობით სვეტი უფრო მსუბუქი ხდება.